Com es pot obtenir?

Aquí t’expliquem en tres minutos com obtenir la T-16 (fes clic en video)

Cal omplir un full de sol·licitud, fer una fotocòpia (dues cares) del DNI/NIE/passaport del nen o la nena o llibre de família (per la pàgina on apareix el número -la 1a pàgina- i la pàgina on apareix el nom del nen o nena) i fer un pagament de 35 € en concepte de cost d'emissió i gestió de la targeta.

Aquest pagament es podrà fer un cop la sol·licitud hagi estat acceptada i aprovada, moment en el qual el sol·licitant rebrà el full de pagament personalitzat.

Rebreu el full de sol·licitud per carta des del vostre ajuntament. També el podeu obtenir:

Al web, veure sol·licitud .

A les oficines d'atenció al ciutadà del vostre ajuntament.

A les oficines d'atenció al client dels operadors de transport.

Per correu postal, en el cas que el vostre ajuntament us l'envïi

Podeu fer la tramitació presencialment o telemàticament.

Tramitació telemàtica:

** RECORDEU: la tramitació online, és molt més àgil i permet la recepció de la targeta abans, degut a la no existència d'enviaments postals.

Entreu al web: aneu a veure sol·licitud, empleneu i envieu el formulari de sol·licitud, adjunteu la imatge escanejada del DNI/NIE/passaport del nen o la nena o llibre de família (per la pàgina on apareix el número -la 1a pàgina- i la pàgina on apareix el nom del nen o nena).

Cal imprimir una còpia de la sol·licitud, signar-la i enviar-la a Targeta T-16 fent servir el sobre resposta disponible en el següent enllaç. Si disposeu de signatura digital, envieu la sol·licitud signada electrònicament en format PDF , DOCX o ODT mitjançant el següent formulari web.

, o mitjançant el següent formulari web. Feu el pagament amb una targeta de crèdit / dèbit.

El nen rebrà al seu domicili per correu certificat la targeta T-16 personalitzada en el transcurs de 30 dies computables a partir de la recepció i confirmació de la sol·licitud i pagament

Tramitació presencial:

Empleneu el full de sol·licitud i signeu-lo.

Introduïu en el sobre de resposta el full de sol·licitud i una fotocòpia (dues cares) del DNI/NIE/passaport del nen o la nena o llibre de família (per la pàgina on apareix el número -la 1a pàgina- i la pàgina on apareix el nom del nen o nena).

Envieu el sobre per correu ordinari.

Si no disposeu de sobre de resposta, pot imprimir un exemplar fent clic al següent enllaç.

Anotacions complementàries:

La sol·licitud es pot tramitar 30 dies abans que el menor compleixi els 4 anys.

Per a les sol·licituds tramitades durant els mesos de juliol i agost el termini de lliurament de la targeta és superior a l'habitual.

Pujar